題畫柏
作者：吳融
朝代：唐

paragraphs: 不得月中桂，轉思陵上柏。
閑取畫圖看，煩紆果冰釋。
桂生在青冥，萬古煙霧隔。
下蔭玄兔窟，上暎嫦娥魄。
圓缺且不常，高低圖難測。
若非假羽翰，折攀何由得。
天遠眼虛穿，夜闌頭自白。
未知陵上柏，一定不移易。
有意兼松茂，無情從麝食。
不在是非間，與人爲憤激。
他年上縑素，今日懸屋壁。
靈怪不可知，風雨疑來逼。
明朝歸故園，唯此同所適。
回首寄團枝，無勞惠消息。